Andriëtte se loopbaan van ’n dekade het begin met haar onverwagse sukses op Idols as ’n onbekende nuweling, en uiteindelik platinumverkope as een van Suid-Afrika se suksesvolste vroulike kunstenaars. Dit was ’n tydperk van groei, geluk, hartseer én pyn, ’n ontdekkingsreis van ’n jong meisie tot ’n vrou. Om hierdie inspirerende storie te vertel, span sy met ’n groep musikante saam om die diversiteit van haar loopbaan te vier. Sy en Jaconell Mouton plaas die fokus op vrouwees en Schalk Joubert en sy orkes sorg vir ritme uit die boonste rakke. Met beeldskone klassieke verwerkings tot lekker voetstamptreffers is hierdie iets wat jy nie wil misloop nie.